El festival puntoDOC juntament amb la col·laboració de Veus Produccions organitzen el 4º concurs de curtmetratges documentals ’24hores.DOC’
16 de maig 2019

![](/media/mfwlikli/55_c_festivaldocumental.jpg)  
  

El festival de cinema documental puntoDOC juntament amb la col·laboració de la productora Veus Poduccions organitzen el 4t concurs de curtmetratges ‘24 hores.DOC’. Un concurs exprés dirigit, principalment, a artistes i realitzadors/es locals i també i els alumnes/es de l'Escola Municipal de Cinema de la regidoria de Joventut, amb la peculiaritat que els projectes estiguen realitzats i rodats obligatòriament en el terme municipal de l'Ajuntament de Sagunt, al llarg de les 24 hores que dura el concurs.

  

El festival estarà obert a directors i directores, equip tècnic i artístic de qualsevol nacionalitat. L'autor o autora que inscriga l'obra haurà de tindre entre 15 i 35 anys, podent-se presentar tants projectes com es vulga, així com, estar present en diversos grups. La temàtica vindrà inspirada per un objecte que l'organització revelarà al començament del concurs. Este objecte serà de summa rellevància en el relat. El gènere d'enregistrament haurà de ser el documental o el fals documental.

  

La inscripció dels grups es realitzarà el divendres, 17 de maig, en el Casal Jove del Port de Sagunt de 18 h a 18.30 h. El lliurament dels requisits es realitzarà el 17 de maig entre les 18.30 h i les 19 h en el Casal Jove en un sobre amb tota la informació al representant del grup.

  

La finalitat del concurs és potenciar i valorar el documental com a mitjà audiovisual i d'expressió. Estos treballs en estar rodats íntegrament a Sagunt, faran que puguem veure la nostra ciutat en pantalla gran dins dels treballs en format cinematogràfic, amb la finalitat de mostrar els carrers i paisatges, amb els quals comptem, des de qualsevol part del món, servint com a aparador i promoció turística de la nostra localitat. A més de ser projectats, els treballs guanyadors, passaren a estar penjats en internet en la web del Casal Jove i a través del canal Youtube de Veus Produccions.

  

Com a requisit el curt haurà d'integrar la localització, el’objecte i detall que en el seu moment s'assenyale, amb una durada compresa entre 2 i 15 minuts inclosos títols de crèdit. Tots els curts hauran de portar les cortinetes d'inici i final que el festival els entregara, sent tots els exteriors rodats a Sagunt.

  

El format en el qual s'entregaran els curts serà en un arxiu de vídeo (mp4, mpeg, mov, avi, 3gp) podent entregar-se en un pen drive o qualsevol altre format d'emmagatzematge digital. El rodatge i el muntatge dels curtmetratges correrà per compte del participant, així com tot el material necessari per a la seua realització. Si algun arxiu entregat fóra no llegible, quedaria fora de concurs. L'organització posa a la disposició dels participants un mail on es poden consultar dubtes, abans i durant el concurs. El mail és: festival24doc@gmail.com

  

Els curtmetratges inscrits hauran de ser entregats, en el Casal Jove del Port Sagunt, entre les 19 h i les 20 h del dissabte 18 de maig. Este termini és improrrogable.

  

Després del termini de lliurament, es projectaran tots els curtmetratges seleccionats el diumenge, 19 de maig, a partir de les 17 h en el Casal Jove del Port de Sagunt, per a conéixer després del seu visionat per jurat i públic, als guanyadors d'este concurs.

  

Hi haurà dos premis en metàl·lics: un de 150 € assignat pel jurat i un altre de 80 € votat pel públic assistent a la projecció. En cas que a l'hora d'entregar qualsevol dels dos premis, no hi haguera com a mínim un representant del grup a la sala, el premi passaria al següent classificat. El jurat estarà compost per professionals del món audiovisual, així mateix, la decisió del jurat és inapel·lable.​

![](/media/zawpoui2/55_c_festivaldocumental_1.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-festival-puntodoc-juntament-amb-la-col-laboració-de-veus-produccions-organitzen-el-4º-concurs-de-curtmetratges-documentals-24hores-doc/ "Facebook")
*   [](http://twitter.com/share?url=https://aytosagunto.es/va/actualitat/el-festival-puntodoc-juntament-amb-la-col-laboració-de-veus-produccions-organitzen-el-4º-concurs-de-curtmetratges-documentals-24hores-doc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-puntodoc-juntament-amb-la-col-laboració-de-veus-produccions-organitzen-el-4º-concurs-de-curtmetratges-documentals-24hores-doc/ "Linked In")
*   [](mailto:?body=https://aytosagunto.es/va/actualitat/el-festival-puntodoc-juntament-amb-la-col-laboració-de-veus-produccions-organitzen-el-4º-concurs-de-curtmetratges-documentals-24hores-doc/)